
26 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 618 


ΑΠΟΦΑΣΕΙΣ 

Αριθμ. 8601 _ 

Έγκριση τροποποίησης του Οργανισμού Εσωτε¬ 
ρικής Υπηρεσίας του Δήμου Πυλαίας - Χορτιάτη 
Νομού Θεσσαλονίκης. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) των άρθρων 1,63, 97, 98, 214, 225, 238, 254, 257, 
258, 266, 280 και 283 του ν. 3852/2010 «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» (ΦΕΚ 87/Α7 
2010), β) του άρθρου 10 του ν. 3584/2007 «Κώδικας 
Κατάστασης Δημοτικών και Κοινοτικών υπαλλήλων» 
(ΦΕΚ 143/Α72007), γ) των άρθρων 5 και 7 του ν. 3469/ 
2006 «Εθνικό Τυπογραφείο, Εφημερίς της Κυβερνή- 
σεως και λοιπές διατάξεις» (ΦΕΚ 131/Α72006), δ) των 
άρθρων 8 και 24 του π.δ. 142/2010 «Οργανισμός της 
Αποκεντρωμένης Διοίκησης Μακεδονίας-Θράκης» 
(ΦΕΚ 235/Α72010), ε) του άρθρου 90, το οποίο κυρώθηκε 
με το άρθρο πρώτο του π.δ. 63/2005 (ΦΕΚ 98/Α72005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» που αφορούν τον έλεγχο των 
δαπανών που προκαλούν οι κανονιστικές διοικητικές 
πράξεις, στ) του π.δ. 50/2001 «Καθορισμός των προσό¬ 
ντων διορισμού σε θέσεις φορέων του δημόσιου τομέα» 
(ΦΕΚ 39/Α72001), όπως τροποποιήθηκε και ισχύει, ζ) των 
άρθρων 28 και 28Α του ν. 4354/2015 (ΦΕΚ47/Α') «Εκδη¬ 
μοκρατισμός της Διοίκησης - Καταπολέμηση γραφειο¬ 
κρατίας και Ηλεκτρονική Διακυβέρνηση, Αποκατάσταση 
αδικιών και άλλες διατάξεις». 

2. Την 14138/15-05-2017 απόφαση του Υπουργού Εσω¬ 
τερικών στο με αριθμ. ΦΕΚ 250/τ.Υ.Ο.Δ.Δ./26-05-2017, 
αναφορικά με τον διορισμό του Ιωάννη Σάββα του Κων¬ 
σταντίνου στη θέση του Συντονιστή της Αποκεντρωμέ¬ 
νης Διοίκησης Μακεδονίας - Θράκης. 


3. Την 46931/26-07-2011 απόφαση του Γενικού Γραμ¬ 
ματέα Αποκεντρωμένης Διοίκησης Μακεδονίας - Θρά¬ 
κης, αναφορικά με την έγκριση του Οργανισμού Εσωτε¬ 
ρικής Υπηρεσίας του Δήμου Πυλαίας- Χορτιάτη Νομού 
Θεσσαλονίκης (Φ.Ε.Κ. 1856/Β722-08-2011), καθώς και 
την 62884/27-09-2017 απόφαση του Συντονιστή Αποκε¬ 
ντρωμένης Διοίκησης Μακεδονίας - Θράκης, σχετικά με 
την τροποποίηση του Οργανισμού Εσωτερικής Υπηρε¬ 
σίας του Δήμου (Φ.Ε.Κ. 3641 /ΕΓ/16-10-2017), καθώς και 
την 13738/12-03-2018 απόφαση του Συντονιστή Αποκε¬ 
ντρωμένης Διοίκησης Μακεδονίας - Θράκης, σχετικά με 
την τροποποίηση του Οργανισμού Εσωτερικής Υπηρε¬ 
σίας του Δήμου (Φ.Ε.Κ. 1221 /Β/02-04-2018). 

4. Την 823/29-10-2018 απόφαση του Δημοτικού Συμ¬ 
βουλίου Δήμου Πυλαίας - Χορτιάτη Νομού Θεσσαλο¬ 
νίκης, αναφορικά με την έγκριση τροποποίησης του 
Οργανισμού Εσωτερικής Υπηρεσίας (Ο.Ε.Υ.) του Δήμου. 

5. Τη θετική γνώμη με τις συνημμένες σε αυτό παρατη- 
ρήσειςτου Υπηρεσιακού Συμβουλίου Υπαλλήλων Ο.Τ.Α. 
Νομού Θεσσαλονίκης (πλην Δήμου Θεσσαλονίκης), που 
διατυπώθηκε στο αριθμ. 12/17-12-2018 (Θέμα Ημερή¬ 
σιας Διάταξης 42ο) πρακτικό του, αναφορικά με την 
έγκριση της τροποποίησης του Οργανισμού Εσωτερικής 
Υπηρεσίας (Ο.Ε.Υ.) του Δήμου. 

6. Το αριθμ. 79907 + 79550/2018/28-01-2019 έγγραφο 
προςτο Δήμο Πυλαίας - Χορτιάτη, με τις οποίες υποβλή¬ 
θηκαν παρατηρήσεις ως προςτο άρθρο 26 «Προϊστάμε¬ 
νοι Υπηρεσιών» του υπό τροποποίηση Οργανισμού Εσω¬ 
τερικών Υπηρεσιών, σχετικά με την εφαρμογή της αριθμ. 
ΔΙΔΑΔ/Φ.35.50/2412/οικ. 21795/18.06.2018 εγκυκλίου 
του Υπουργείου Διοικητικής Ανασυγκρότησης με θέμα: 
«Προβάδισμα κατηγοριών - προϊστάμενοι οργανικών 
μονάδων» (ΑΔΑ: ΨΤΜΓ465ΧΘΨ-ΣΟΔ). 

7. Την 57/07-02-2019 νεώτερη απόφαση του Δημο¬ 
τικού Συμβουλίου Πυλαίας - Χορτιάτη, καθώς και την 
2/07-02-2019 απόφαση της Εκτελεστικής Επιτροπής του 
φορέα, σε συνέχεια του ανωτέρω σχετικού εγγράφου, 
καθώς και την ειδικότερη αιτιολόγηση που περιλαμ¬ 
βάνεται στην εν λόγω απόφαση, για την αναγκαιότητα 

τοποθέτησης προϊσταμένων οργανικών μονάδων του 
φορέα κατηγορίας ΠΕ ή ΤΕ, αναφορικά με το αντικείμενο 
του θέματος. 

8. Το γεγονός ότι από την εφαρμογή της ανωτέρω 
απόφασης προκαλείται πρόσθετη δαπάνη στον προϋ¬ 
πολογισμό του Δήμου Πυλαίας - Χορτιάτη, για το τρέχον 
οικονομικό έτος ύψους 6.960,00 ενώ ανάλογη, κατ'εκτί¬ 
μηση, δαπάνη προβλέπεται στους αντίστοιχους προϋ¬ 
πολογισμούς του φορέα για τα επόμενα έτη, σύμφωνα 
και με τα οριζόμενα στην από 31-10-2018 βεβαίωση της 
Ταμειακής Υπηρεσίας του Δήμου, αποφασίζουμε: 

Εγκρίνουμε την τροποποίηση στον Οργανισμό Εσωτε¬ 
ρικής Υπηρεσίας του Δήμου Πυλαίας - Χορτιάτη Νομού 
Θεσσαλονίκης, κατά τα οριζόμενα στην 823/29-10-2018 
απόφαση του Δημοτικού Συμβουλίου Δήμου Πυλαίας - 
Χορτιάτη Νομού Θεσσαλονίκης, όπως τροποποιήθηκε 
με την 57/07-02-2019 νεώτερη απόφασή του, καθώς και 
την σύμφωνη γνώμη με τις παρατηρήσεις που έχουν 
υποδεχθεί του Υπηρεσιακού Συμβουλίου Υπαλλήλων 
Ο.Τ.Α. Νομού Θεσσαλονίκης (πλην Δήμου Θεσσαλονί¬ 
κης) που διατυπώθηκε στο αριθμ. 12/17-12-2018 (Θέμα 
Ημερήσιας Διάταξης 42ο) πρακτικό του, σύμφωνα και 
με την προγενέστερη με 13738/12-03-2018 απόφαση 
του Συντονιστή Αποκεντρωμένης Διοίκησης Μακεδο¬ 
νίας - Θράκης, σχετικά με την τελευταία τροποποίηση 
του Οργανισμού Εσωτερικής Υπηρεσίας του Δήμου 
(Φ.Ε.Κ. 1221/Β702-04-2018), ως εξής: 

1. Αναβάθμιση του Γραφείου Μητρώων και Πρωτοκόλ¬ 
λου σε Τμήμα (άρθρο 18 του Ο.Ε.Υ.). 

2. Μεταφορά της αρμοδιότητας κατάρτισης του 
προγράμματος εκπαίδευσης των εργαζομένων του 
Δήμου, καθώς και της οργάνωσης-παρακολούθησης 
της υλοποίησης των προγραμμάτων επιμόρφωσης ει¬ 
δικού ενδιαφέροντος, από το Τμήμα Ανθρώπινου Δυ¬ 
ναμικού στο Τμήμα Εσωτερικού Ελέγχου και Ποιότητας 
της Διεύθυνσης Διοικητικών Υπηρεσιών (άρθρο 18 
του Ο.Ε.Υ.). 

3. Δημιουργία Τμήματος Κοιμητηρίων ως αυτοτελές 
και περιγραφή των αρμοδιοτήτων του (άρθρο 10 του 
Ο.Ε.Υ.) με παράλληλη αφαίρεση των αρμοδιοτήτων από 
το Τμήμα Αστικού και Περιαστικού Πρασίνου της Διεύ¬ 
θυνσης Καθαριότητας και Περιβάλλοντος (άρθρο 15 του 
Ο.Ε.Υ και από το Τμήμα Εσόδων και Εμπορικών Δραστη¬ 
ριοτήτων της Διεύθυνσης Οικονομικών Υπηρεσιών (άρ¬ 
θρο 19, του Ο.Ε.Υ).ΤοΤμήμα Κοιμητηρίων συνεργάζεται 
στις αρμοδιότητες καθαριότητας και συντηρήσεων με 
το Τμήμα Αστικού και Περιαστικού Πρασίνου. Επίσης 
δημιουργούνται Γραφεία Κοιμητηρίων στις Δημοτικές 
Ενότητες Πυλαίας (άρθρο 21 του Ο.Ε.Υ) και Χορτιάτη 
(άρθρο 22, ομοίως). 

Ειδικότερα, το άρθρο 10 διατυπώνεται ως εξής: 

Άρθρο 10 

ΑΡΜΟΔΙΟΤΗΤΕΣ ΤΜΗΜΑΤΟΣ ΚΟΙΜΗΤΗΡΙΩΝ 

ΤοΤμήμα Κοιμητηρίων είναι αρμόδιο γιατην καλή λει¬ 
τουργία όλων των Δημοτικών Κοιμητηρίων του δήμου. 

Ειδικότερα: 

1. Μεριμνά για τη σύνταξη και την πιστή εφαρμογή του 
Κανονισμού Λειτουργίας των Δημοτικών Κοιμητηρίων 


και εισηγείται την τροποποίησή του, όταν παρίσταται 
ανάγκη. 

2. Παρακολουθεί τη δόμηση των ταφών σύμφωνα με 
τον ισχύοντα κανονισμό λειτουργίας των κοιμητηρίων. 

3. Ελέγχει την προσκόμιση από τα Γραφεία Τελετών 
των δικαιολογητικών ταφής (Ληξιαρχική Πράξη θανάτου 
και άδεια ταφής). 

4. Μεριμνά για την καλή λειτουργία όλων των εγκα¬ 
ταστάσεων και την έγκαιρη προμήθεια υλικών, εργα¬ 
λείων κ.λπ. 

5. Ενημερώνει για τη συντήρηση μηχανημάτων - οχη¬ 
μάτων κοιμητηρίων τις αρμόδιες υπηρεσίες του Δήμου. 

6. Φροντίζει για τη βεβαίωση των εσόδων των Κοιμη¬ 
τηρίων σύμφωνα με τον α.ν. 582/1968 και τον ισχύοντα 
Κανονισμό λειτουργίας των κοιμητηρίων. 

7. Τηρεί όλα τα υπό του νόμου προβλεπόμενα βιβλία 
(β.δ. 542/61 αρ. 7 παρ. 1, ΦΕΚ 136Α) για την εφαρμογή 
του κανονισμού Λειτουργίας και δικαιωμάτων χρήσης 
των Δημοτικών Κοιμητηρίων. 

8. Μεριμνά για τη διενέργεια ταφών - εκταφών και 
γενικά για τη διαχείριση των νεκρών και φροντίζει για 
την προσκόμιση από τα γραφεία τελετών των δικαιο- 
λογητικών ταφής. 

9. Μεριμνά για την έγκαιρη κατάρτιση των Χρηματικών 
Καταλόγων από τις οίκοθεν εισπράξεις των Κοιμητηρίων, 
σύμφωνα με τον κανονισμό λειτουργίας και τις ισχύου- 
σες, κάθε φορά διατάξεις. 

10. Παρακολουθεί τις μεταβολές που επέρχονται στους 
τάφους 

11. Καταθέτει προτάσεις για τη συνολική ή επιμέρους 
βελτίωση των Κοιμητηρίων. 

12. Μεριμνά σε συνεργασία με τη Διεύθυνση Καθα¬ 
ριότητας και Περιβάλλοντος για την καθαριότητα και 
τις κτιριακές υποδομές και ευπρέπεια των Κοιμητηρίων. 

13. Μεριμνά για τοπογραφική απεικόνιση των τάφων 
και την οργάνωση του Αρχείου των Κοιμητηρίων. 

14. Μεριμνά για την οίκοθεν είσπραξη των τελών και 
δικαιωμάτων από τις σχετικές πράξεις (τέλεση κηδειών, 
δόμηση οικογενειακών ταφών, αφής κανδηλιών, φύλαξη 
οστών, παραστάσεις ταφής και ανακομιδών), σύμφωνα 
με το Νόμο και τον ισχύοντα κανονισμό λειτουργίας των. 

15. Τηρεί όλα τα βιβλία που προβλέπονται από το 
Νόμο και ενημερώνει τα προβλεπόμενα Πληροφορικά 
Συστή ματα του Τμήματος. 

16. Εισηγείται την αναπροσαρμογή των τελών και δι¬ 
καιωμάτων των Κοιμητηρίων. 

17. Διεκπεραιώνει την αλληλογραφία ενώ φροντίζει 
γιατην εκκαθάριση του αρχείου. 

18. Υποβάλλει στοιχεία απολογισμού και στατιστικά 
στο ιχε ία το υ Τμ ή ματος. 

19. Επιμελείται: 

•Τις εισηγήσεις για έγκριση και διάθεση πίστωσης στον 
αρμόδιο διατάκτη 

•Τα αιτήματα προς το Τμήμα Προϋπολογισμού, Λογι¬ 
στηρίου και αποθηκών, προκειμένου να εκδοθούν αντί¬ 
στοιχες αποφάσεις ή προτάσεις ανάληψης υποχρέωσης 

•Τις αποφάσεις που αφορούν εισηγήσεις υπερωριών 

• Ολες τις διοικητικές πράξεις που είναι απαραίτητες 
γιατην εύρυθμη λειτουργία του Τμήματος 




Τεύχος Β'6Ί 8/26.02.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


7759 


20. Παρακολουθεί τη διαχείριση των πιστώσεων. 

21. Εκδίδει το ημερήσιο παρουσιολόγιο και απου¬ 
σιολόγιο, ενημερώνοντας τη Διεύθυνση Διοικητικών 
Υπηρεσιών. Επίσης διαχειρίζεται τις αιτήσεις των πόσης 
φύσεων αδειών των εργαζομένων, μετά την υπογραφή 
τους από τον αρμόδιο Προϊστάμενο. 

22. Συντάσσει τις βεβαιώσεις απεργιών και στάσεων 
εργασίας των υπαλλήλων του τμήματος ενημερώνοντας 
αντίστοιχα τη Διεύθυνση Διοικητικών Υπηρεσιών. 

23. Εισηγείται, προςτοΤμήμα Ανθρωπίνου Δυναμικού, 
τη συμμετοχή των υπαλλήλων σε σεμινάρια, ημερίδες, 
συνέδρια κ.λπ. 

24. Παρακολουθεί, ελέγχει, συντονίζει και παρέχει οδη¬ 
γίες και γενικά έχει την ευθύνη για τη νόμιμη και αποτε¬ 
λεσματική λειτουργία των υπηρεσιών που διαχειρίζονται 
αρμοδιότητες του Τμήματος στις Δημοτικές Ενότητες 
Πυλαίας και Χορτιάτη. 

4. Προσθήκη αρμοδιοτήτων διαχείρισης εγκαταλε- 
λειμμένων άχρηστων αυτοκινήτων κ.λπ. στο Τμήμα Κα¬ 
θαριότητας και ΑνακύκλωσηςτηςΔιεύθυνσης Καθαριό¬ 
τητας και Περιβάλλοντος, ήτοι το άρθρο 15 διατυπώνεται 
για το συγκεκριμένο Τμήμα ως ακολούθως: 

Β. ΤΜΗΜΑ ΚΑΘΑΡΙΟΤΗΤΑΣ ΚΑΙ ΑΝΑΚΥΚΛΩΣΗΣ 

α. Αρμοδιότητες Σχεδιασμού, Προδιαγραφών και Συ¬ 
ντονισμού 

■ Μελετά την οργάνωση και μεριμνά για την καλή 
λειτουργία του συστήματος συλλογής και μεταφοράς 
απορριμμάτων και ανακυκλώσιμων υλικών. Μεριμνά 
για την έκδοση της προβλεπόμενης άδειας συλλογής 
και μεταφοράς. 

• Σχεδιάζει και εισηγείται για τη βελτίωση των συστη¬ 
μάτων και μέσων που είναι κατάλληλα για τη διασφάλιση 
της αποκομιδής και μεταφοράς των απορριμμάτων και 
των ανακυκλώσιμων υλικών καθώς και της καθαριότητας 
των κοινόχρηστων χώρων του Δήμου. 

■ Παρέχει τεχνογνωσία στη Δημοτική Αρχή για την 
αντιμετώπιση θεμάτων που σχετίζονται με την σύγχρο¬ 
νη αποκομιδή απορριμμάτων και την ανακύκλωση στην 
πόλη. 

■ Παρακολουθεί την Ελληνική και Ευρωπαϊκή νομο¬ 
θεσία σχετικά με τη διαχείριση αποβλήτων και τηρεί τα 
υπό του νόμου προβλεπόμενα βιβλία κατά λόγο αρμο¬ 
διότητας. 

• Ελέγχει την τήρηση των διατάξεων του κανονισμού 
καθαριότητας και επιβάλλει τυχόν κυρώσεις σύμφω¬ 
να με τις διατάξεις του άρθρου 81 του ν. 4172/2013 
(ΦΕΚ 167/Α723.07.2013). 

• Μελετά, σχεδιάζει, εισηγείται και παρακολουθεί την 
εναλλακτική διαχείριση των αστικών στερεών απορριμ¬ 
μάτων του Δήμου. Μεριμνά για την ανανέωση των συμ¬ 
βάσεων με όλες τις εγκεκριμένες εταιρείες διαχείρισης 
ανακυκλώσιμων υλικών, τηρεί σχετικό αρχείο. 

• Εισηγείται για τις τεχνικές προδιαγραφές και τις ανα¬ 
γκαίες ποσότητες των κάθε είδους τεχνικών μέσων και 
υλικών που απαιτούνται για την αποτελεσματική και 
αποδοτική εκτέλεση των παραπάνω λειτουργιών (οχή¬ 
ματα, τεχνικά μέσα, κάδοι κ.λπ.) σε συνεννόηση με τα 
υπόλοιπα τμήματα. 

■ Συγκεντρώνει, τηρεί και επεξεργάζεται στοιχεία 
πληροφορίες από την εκτέλεση των λειτουργιών της 


καθαριότητας. Διαμορφώνει και παρακολουθεί σχετι¬ 
κούς δείκτες ποιότητας και αποδοτικότητας σε συνερ¬ 
γασία με τοΤμήμα Εσωτερικού Ελέγχου και Ποιότητας. 

• Σχεδιάζει και υλοποιεί προγράμματα ευαισθητοποίη- 
σης και ενημέρωσης των πολιτών σε θέματα καθαριότη¬ 
τας και ανακύκλωσης και τις κατά περίπτωση αρμόδιες 
υπηρεσίες. 

• Μεριμνά για τη δημοσίευση στον τύπο των αποφά¬ 
σεων κανονιστικού περιεχομένου που αποτελούν αντι¬ 
κείμενο των καθ' ύλην αρμοδιοτήτων του. 

• Συγκεντρώνει και καταγράφει τις ανάγκες εκπαίδευ¬ 
σης, επιμόρφωσης, κατάρτισης, ενημέρωσης και ευαι- 
σθητοποίησης του προσωπικού. Παράλληλα προτείνει 
την ανάλογη αξιοποίηση της τεχνογνωσίας που αποκτά¬ 
ται από τις δράσεις αυτές. 

• Συνεργάζεται με όλες τις υπηρεσίες του Δήμου προ- 
κειμένου να επιτευχθεί το καλύτερο δυνατό αποτέλεσμα 
με το λιγότερο δυνατόν κόστος. 

■ Μεριμνά για τον ανεφοδιασμό όλων των υλικών, 
εργαλείων, εξοπλισμού και μηχανημάτων, σύμφωνα με 
τις απαιτήσεις - ανάγκες των υπόλοιπων τμημάτων της 
διεύθυνσης. 

• Συγκεντρώνει, τηρεί και διαχειρίζεται στοιχεία αιτη¬ 
μάτων δημοτών που αφορούν την εκτέλεση εργασιών 
καθαριότητας και συνεργάζεται προς αυτή την κατεύ¬ 
θυνση με το Γραφείο Καθημερινότητας του Πολίτη. 

• Διαμορφώνει τα κατάλληλα προγράμματα για τη 
διενέργεια των εργασιών καθαριότητας (αποκομιδή 
απορριμμάτων, ανακυκλώσιμων υλικών, οδοκαθαρι- 
σμός, ειδικά συνεργεία κ.λπ.). 

• Μελετά, σχεδιάζει και εισηγείται την κατάλληλη συ¬ 
γκρότηση και στελέχωση των διαφόρων συνεργείων σε 
συνεργασία μετά υπόλοιπα τμήματα και εισηγείται προ¬ 
γράμματα αναγκών ανθρώπινου δυναμικού. 

• Προσδιορίζει τα σημεία για την τοποθέτηση κάδων 
απορριμμάτων και κάδων ανακύκλωσης. 

■ Παρακολουθεί και συντονίζει τις ενέργειες για την 
εφαρμογή των σχεδιασμών και προγραμμάτων που ανα- 
φέρονται στις προηγούμενες παραγράφους. 

• Παρακολουθεί την καλή εφαρμογή των προγραμμά¬ 
των διενέργειας των εργασιών και εποπτεύει την ποιό¬ 
τητα των αποτελεσμάτων. 

• Παρακολουθεί την διαθεσιμότητα των τεχνικών μέ¬ 
σων που απαιτούνται για την διενέργεια των εργασιών 
καθαριότητας και συνεργάζεται με το Τμήμα Συντήρη¬ 
σης Οχημάτων για την καλύτερη αξιοποίηση των τεχνι¬ 
κών μέσων που διαθέτει ο Δήμος. 

■ Μεριμνά για την διενέργεια εμβολιασμών των ερ¬ 
γατών καθαριότητας και συνεργάζεται προς αυτήν την 
κατεύθυνση και με τοΤμήμα Πολιτικής Προστασίαςτης 
Διεύθυνσης. 

■ Διασφαλίζει την τήρηση των κανόνων υγιεινής και 
ασφάλειας της εργασίας σε συνεργασία με το Τμήμα 
Φυσικού Περιβάλλοντος, ώστε να τηρούνται και εξα¬ 
σφαλίζονται οι κανόνες υγιεινής και ασφάλειας των ερ¬ 
γαζομένων. 

• Μεριμνά για τις απαραίτητες ενέργειες που απαιτού¬ 
νται (σύνταξη μελέτης κ.λπ.), από το ίδιο ή άλλο αρμόδιο 
τμήμα και τη διαβίβασή τους στο Τμήμα Προμηθειών 

για την έγκαιρη υλοποίηση προμήθειας - εργασίας, με 
σκοπό την εύρυθμη λειτουργία του τμήματος. 

• Μεριμνά για την επάνδρωση όλων των οχημάτων και 
μηχανημάτων με το κατάλληλο προσωπικό. 

• Συντάσσει και παρακολουθεί τα προγράμματα εργα¬ 
σίας (βάρδιες) του προσωπικού του Τμήματος. 

• Καταγράφει και συγκεντρώνει καθημερινά στοιχεία 
για την εκτέλεση των προγραμμάτων καθαριότητας του 
Τμήματος. 

β. Αρμοδιότητες Αποκομιδής Απορριμμάτων και Ανα- 
κυκλώσιμων Υλικών 

■ Διενεργεί με τα κατάλληλα συνεργεία και τεχνικά 
μέσα το έργο της αποκομιδής των αστικών απορριμ¬ 
μάτων και των ανακυκλούμενων υλικών καθώς και τη 
μεταφορά τους στους ΧΥΤΑ ή στα εργοστάσια επεξερ¬ 
γασίας τους (ΚΔΑΥ). 

• Μεριμνά για το σωστό χειρισμό, την φύλαξη και τη 
διατήρηση σε καλή κατάσταση των οχημάτων και τεχνι¬ 
κών μέσων που χρησιμοποιούν τα συνεργεία καθαριότη¬ 
τας του τμήματος και αναφέρει στο Τμήμα Διαχείρισης 
Οχημάτων κάθε ζημιά ή βλάβη που διαπιστώνει στα 
οχήματα. 

• Καταγράφει και συγκεντρώνει καθημερινά στοιχεία 
και ζυγολόγια για την εκτέλεση των προγραμμάτων απο¬ 
κομιδής των απορριμμάτων και των ανακυκλούμενων 
υλικών και ενημερώνει σχετικά το Γραφείο Σχεδιασμού, 
Προδιαγραφών και Συντονισμού. 

• Παρακολουθεί την διαχείριση των αστικών στερεών 
απορριμμάτων του Δήμου και εισηγείται στην υπηρε¬ 
σία Σχεδιασμού, Προδιαγραφών και Συντονισμού τυχόν 
τροποποιήσεις για την βελτίωση του προγραμματισμού. 

• Καταγράφει και συγκεντρώνει καθημερινά τα στοι¬ 
χεία για την κίνηση, καθώς και πιθανά προβλήματα στην 
λειτουργία των οχημάτων του τμήματος και ενημερώνει 
σχετικά το Τμήμα Διαχείρισης Οχημάτων. 

•Τοποθετεί, όπου είναι αναγκαίο, κάδους μηχανικής 
αποκομιδής απορριμμάτων και ανακυκλούμενων υλικών 
σε συνεργασία με το Γραφείο Σχεδιασμού, Προδιαγρα¬ 
φών και Συντονισμού. 

• Μεριμνά για το πλύσιμο και τη διατήρηση σε καλή 
κατάσταση των κάδων απορριμμάτων και ανακύκλωσης. 

• Συντηρεί και επισκευάζει τους κάδους απορριμμάτων 
και ανακύκλωσης. 

• Εποπτεύει τη σωστή εφαρμογή και λειτουργία του 
προγράμματος καθαριότητας καθημερινά για τυχόν 
προβλήματα και δυσλειτουργίες. 

• Φροντίζει για τη συλλογή και μεταφορά σε προκα¬ 
θορισμένο χώρο των εγκαταλειμμένων άχρηστων αυ¬ 
τοκινήτων και μοτοσικλετών και πάσης φύσεως οχημά¬ 
των από τους δρόμους της πόλεως σε συνεργασία με 
το Τμήμα Δημοτικής Αστυνομίας και μεριμνά για την 
ανακύκλωση αυτών όπως και για παλιά ελαστικά αυτο¬ 
κινήτων, ηλεκτρικές και ηλεκτρονικές συσκευές. 

• Επιβλέπει και εποπτεύει την τήρηση των εργολα¬ 
βικών υποχρεώσεων που απορρέουν από συμβάσεις 
του Δήμου που αφορούν την Ανακύκλωση και βεβαιώνει 
αυτές. 

γ. Αρμοδιότητες Διαχείρισης Ογκωδών Αντικειμένων 
και Ειδικών Αποβλήτων 


• Φροντίζει για την περισυλλογή και αποκομιδή των 
ογκωδών αχρήστων αντικειμένων και ειδικών αποβλή¬ 
των, κοινοχρήστων και ιδιωτικών χώρων. 

• Εποπτεύει τη σωστή εφαρμογή και λειτουργία του 
προγράμματος ογκωδών και καταγράφει καθημερινά 
τυχόν προβλήματα και δυσλειτουργίες. 

• Μεριμνά για το σωστό χειρισμό, την φύλαξη και τη δι¬ 
ατήρηση σε καλή κατάσταση των οχημάτων και τεχνικών 
μέσων που χρησιμοποιούν τα συνεργεία καθαριότητας 
του Τμήματος και αναφέρει στο Τμήμα Διαχείρισης και 
Συντήρησης Οχημάτων κάθε ζημιά ή βλάβη που διαπι¬ 
στώνει στα οχήματα. 

• Παρακολουθεί τη διαχείριση των ογκωδών απορ¬ 
ριμμάτων και ειδικών αποβλήτων του Δήμου και ειση- 
γείται στην υπηρεσία Σχεδιασμού, Προδιαγραφών και 
Συντονισμού τυχόν τροποποιήσεις για την βελτίωση του 
προγραμματισμού. 

• Μεριμνά για τις απαραίτητες συμβάσεις που απαι¬ 
τούνται για την ομαλή αποκομιδή και μεταφορά των 
αστικών στερεών απορριμμάτων και ογκωδών. 

• Διαχειρίζεται και εποπτεύει τις συμβάσεις για την 
ομαλή αποκομιδή και μεταφορά των αστικών στερεών 
απορριμμάτων και ογκωδών. 

• Μεριμνά σε συνεργασία με άλλους αρμόδιους φο¬ 
ρείς, για την προστασία τόσο του περιβάλλοντος όσο 
και των εργαζομένων του Δήμου από ραδιενεργά και 
τοξικά απόβλητα. 

• Καταγράφει και συγκεντρώνει καθημερινά στοιχεία 
για την εκτέλεση των προγραμμάτων αποκομιδής των 
ογκωδών και ειδικών αποβλήτων και ενημερώνει σχε¬ 
τικά στην υπηρεσία Σχεδιασμού, Προδιαγραφών και 
Συντονισμού. 

• Καταγράφει και συγκεντρώνει καθημερινά τα στοι¬ 
χεία για την κίνηση, καθώς και πιθανά προβλήματα στην 
λειτουργία των οχημάτων του τμήματος και ενημερώνει 
σχετικά το Τμήμα Διαχείρισης Οχημάτων. 

δ. Αρμοδιότητες Καθαρισμού Εσωτερικών, Κοινοχρή¬ 
στων χώρων και Ειδικά Συνεργεία 

• Φροντίζει για τον οδοκαθαρισμό και καθαρισμό όλων 
των κοινοχρήστων χώρων με χειροκίνητα καροτσάκια 
και μηχανικά σάρωθρα. 

• Διενεργεί με τα κατάλληλα συνεργεία και τεχνικά 
μέσα το έργο του καθαρισμού των οδών και των λοιπών 
κοινόχρηστων χώρων του Δήμου και της συγκέντρωσης 
των απορριμμάτων σε χώρους μεταφόρτωσης. 

• Μεριμνά για το σωστό χειρισμό, φύλαξη και τη δια¬ 
τήρηση σε καλή κατάσταση των τεχνικών μέσων που 
χρησιμοποιούν τα συνεργεία καθαριότηταςτουΤμήμα- 
τος και αναφέρει στοΤμήμα Διαχείρισης Οχημάτων κάθε 
ζημιά ή βλάβη που διαπιστώνει στα οχήματα. 

• Μεριμνά για την πλύση δρόμων, πεζοδρόμων, πεζο¬ 
δρομίων, πλατειών, νησίδων και γενικότερα των ανοι¬ 
κτών χώρων με ειδικά οχήματα. 

• Καταγράφει τυχόν προβλήματα στο δημοτικό οδικό 
δίκτυο και τα αναφέρει στο αρμόδιο τμήμα της Διεύθυν- 
σηςΤεχνικών Υπηρεσιών. 

• Συγκροτεί ειδικά συνεργεία και διενεργεί παρεμφερείς 
εργασίες όπως η περισυλλογή ογκωδών αντικειμένων, ο 

καθαρισμός από παράνομες αφίσες και διαφημίσεις, ο 
καθαρισμός εγκαταλελειμμένων οικιών κ.λπ. 

• Ελέγχει την τήρηση των διατάξεων, που αφορούν τα 
εγκαταλελειμμένα οχήματα. 

• Μεριμνά για τη συλλογή των εγκαταλελειμμένων οχη¬ 
μάτων διατηρώντας πλήρες αρχείο και με φωτογραφικό 
υλικό για κάθε όχημα. 

• Μεριμνά για την καθαριότητα των εσωτερικών χώ¬ 
ρων των δημοτικών κτιρίων. Οι Καθαριστές/στριες έχουν 
τις εξής υποχρεώσεις: 

- Προβαίνουν στον επιμελημένο καθαρισμό και στην 
ευπρεπή εμφάνιση όλων των υπηρεσιακών χώρων και 
των επίπλων που βρίσκονται σ' αυτούς μηδέ εξαιρου- 
μένων και των τουαλετών και των λοιπών βοηθητικών 
διαμερισμάτων. 

- Στις εργάσιμες ώρες τους εξυπηρετούν τους διοικητι¬ 
κούς παράγοντες του Δήμου σε παρεμφερείς εργασίες. 

- Αναφέρουν στον άμεσο προϊστάμενό τους, ευθύς αμέ¬ 
σως, κάθε παρατήρησή τους, σχετικά με την απώλεια ειδών, 
φθορά σε έπιπλα και σκεύη και με συμβάντα ασυνήθιστα 
ή αδικαιολόγητα που κίνησαν την προσοχή τους και που 
έχουν άμεση σχέση με την ασφάλεια γενικά των κτιρίων 
και των χώρων, την καθαριότητα των οποίων επιμελούνται. 

ε. Αρμοδιότητες Ανακύκλωσης και Παρακολούθησης 
του Τοπικού Σχεδίου Διαχείρισης Απορριμμάτων 

• Καταρτίζει, υλοποιεί, παρακολουθεί, ενημερώνει και 
αξιολογεί το τοπικό σχέδιο διαχείρισης απορριμμάτων 
με στόχους και δράσεις στην κατεύθυνση της πρόληψης, 
της διαλογής στην πηγή και της επαναχρησιμοποίησης, 
για τη μείωση των αποβλήτων που οδηγούνται για ταφή. 

•Τηρεί και ενημερώνει συνεχώς αρχείο για την παρα¬ 
γωγή και διαχείριση των στερεών αποβλήτων σε επίπεδο 
δήμου το οποίο διασυνδέεται και τροφοδοτεί με δεδομέ¬ 
να την Περιφέρεια ή και τον Φορέα Διαχείρισης Στερεών 
Αποβλήτων της Περιφέρειας Κεντρικής Μακεδονίας. 

• Επίσης εκπονεί σχετικές μελέτες, συντάσσει προτά¬ 
σεις, υλοποιεί και ελέγχει δράσεις σχετικά με: 

-την ανακύκλωση υλικών όπως χαρτιού, γυαλιού, με¬ 
τάλλων, 

- την καλή λειτουργία μηχανισμών και συστημάτων για 
την αποκομιδή και διαχείριση των αποβλήτων, 

- τη διαχείριση σύμφωνα με τον αντίστοιχο σχεδία¬ 
σμά που καταρτίζεται από την Περιφέρεια, των στερεών 
αποβλήτων σε επίπεδο προσωρινής αποθήκευσης, μετα- 
φόρτωσης, επεξεργασίας, ανακύκλωσης και εν γένει αξι¬ 
οποίησης, διάθεσης λειτουργίας σχετικών εγκαταστάσε¬ 
ων, κατασκευής μονάδων επεξεργασίας και αξιοποίησης, 

- την αποκατάσταση υφιστάμενων χώρων εναπόθεσης 
ΧΑΔΑ, 

- την κατασκευή και διαχείριση συστημάτων αποχέ¬ 
τευσης και βιολογικού καθαρισμού. 

• Συνεργάζεται με τα σχολεία του δήμου για την δη¬ 
μιουργία και υλοποίηση προγραμμάτων ανακύκλωσης 
υλικών. 

• Συνεργάζεται με το αρμόδιο Υπουργείο και λοιπούς 
σχετικούς φορείς για την υλοποίηση προγραμμάτων κα¬ 
τανομής, μείωσης και επανάχρησης των απορριμμάτων. 

• Φροντίζει για την ανακύκλωση φυτικών υπολειμμά¬ 
των από την συντήρηση του πράσινου της πόλης. 


• Οργανώνει δράσεις και δίκτυα κομποστοποίησης σε 
όλες τις Δημοτικές Κοινότητες. 

5. Προσθήκη αρμοδιοτήτων στοΤμήμαΣυντηρήσεων 
Μικρής Κλίμακας και Ηλεκτρομηχανολογικών Εγκατα¬ 
στάσεων, ήτοι το άρθρο 15 διατυπώνεται για το συγκε¬ 
κριμένο Τμήμα ως ακολούθως: 

ΣΤ. Τμήμα Συντηρήσεων Μικρής Κλίμακας και Ηλε- 
κτρομηχανολογικών Εγκαταστάσεων 

α. Αρμοδιότητες Συντηρήσεων Μικρής Κλίμακας 

• Εκτελεί εργασίες μικρής κλίμακας που αφορούν 
στη συντήρηση του οδικού δικτύου, στη συντήρηση 
και επισκευή δημοτικών και σχολικών κτιρίων και εγκα¬ 
ταστάσεων, πλατειών, κοινοχρήστων χώρων, χώρων 
πρασίνου, χώρων αθλητισμού, κοιμητηρίων, αλσών και 
δασοκτημάτων του Δήμου, κτιρίων Νομικών προσώπων 
του Δήμου, ρεμάτων κ.λπ. 

• Προσδιορίζει τις ανάγκες κάθε μικρής κλίμακας απο¬ 
κατάστασης βλαβών σε υλικά, εργαλεία, τεχνικό εξοπλι¬ 
σμό, ανθρώπινο δυναμικό κ.λπ. 

• Επιβλέπει την εκτέλεση των εργασιών αποκατάστα¬ 
σης βλαβών μικρής κλίμακας του Τμήματος που εκτε- 
λούνται με αυτεπιστασία. 

• Συγκροτεί και οργανώνει τα σχετικά συνεργεία του 
τμήματος. 

• Μεριμνά για τη σύσταση και την εύρυθμη λειτουρ¬ 
γία των αποκεντρωμένων συνεργείων συντήρησης στις 
δημοτικές ενότητες του Δήμου. 

• Μεριμνά για το σωστό χειρισμό και την αξιοποίηση 
των μηχανημάτων και γενικά του τεχνικού εξοπλισμού 
που χρησιμοποιείτο Τμήμα. 

• Συγκροτεί και οργανώνει συνεργεία αμέσου επέμβα¬ 
σης σε περιπτώσεις επειγόντων περιστατικών αρμοδιό¬ 
τητας του τμήματος σε όλο το εικοσιτετράωρο. 

• Εκτελεί εργασίες απομάκρυνσης παράνομων δια¬ 
φημιστικών πινακίδων σε συνεργασία με τη Δημοτική 
Αστυνομία. 

• Διατηρεί γραφείο Αποθήκης Υλικών και Εξοπλισμού 
Έργων Αυτεπιστασίας. 

• Καταγράφει, ενημερώνει έγκαιρα για τις απαιτούμε- 
νες ανάγκες υλικών και εξοπλισμού και συνεργάζεται με 
τις αντίστοιχες υπηρεσίες του Δήμου, μεριμνώντας για 
ικανό αριθμό αποθεμάτων. 

• Έχει την ευθύνη της αποθήκευσης και φύλαξης των 
υλικών, του εξοπλισμού και των μηχανημάτων του Τμή¬ 
ματος. Παραλαμβάνει και καταγράφει τα υλικά και τον 
εξοπλισμό αυτό και τα παραδίδει στους υπεύθυνους εκ- 
δίδοντας αντίστοιχο δελτίο εισαγωγής και εξαγωγής. Επι¬ 
μελείται της συντήρησης και έγκαιρης επισκευής τους, 
της προμήθειας ανταλλακτικών κ.λπ. συνεργαζόμενο με 
τις αντίστοιχες υπηρεσίες του Δήμου. 

• Συντηρεί κάθε είδους πληροφοριακή πινακίδα και 
πινακίδα Κ.Ο.Κ. στην περιοχή του Δήμου (πινακίδες ονο¬ 
μασίας οδών και πλατειών, αρίθμησης κτιρίων, παροχής 
πληροφοριών σε οδηγούς και διερχομένους, πινακίδες 
στάσεων συγκοινωνιακών μέσων, προστατευτικών μέ¬ 
σων κ.λπ.). 

• Οργανώνει σε συνεργασία μετοΤμήμα Πολιτισμού τη 
μεταφορά υλικών για το στήσιμο εξεδρών στο πλαίσιο 
των πολιτιστικών εκδηλώσεων. 

■ Συντηρεί τα αρδευτικά συστήματα των κοινόχρη¬ 
στων χώρων (πάρκα, νησίδες κ.λπ.). 

■ Συντηρεί και επιδιορθώνει κάθε είδους μεταλλικές 
κατασκευές (κάγκελα, παγκάκια κ.λπ.). 

■ Καταθέτει προτάσεις διαμόρφωσης κοινόχρηστων 
χώρων που εξυπηρετούν τις ανάγκες και την ασφάλεια 
των πολιτών (π.χ. απομάκρυνση επικίνδυνων κατασκευ¬ 
ών, τοποθέτηση κολωνακίων σήμανσης και καθρεπτών 
κ.λπ.). 

• Ενημερώνει σε καθημερινή βάση για τα αιτήματα των 
πολιτών, εξετάζει τη δυνατότητα διεκπεραίωσής τους και 
ενημερώνει τους αρμόδιους με το πέρας της εκτέλεσης 
ή όχι των απαιτούμενων εργασιών. 

β. Αρμοδιότητες Συντήρησης Ηλεκτροφωτισμού και 
Η/Μ Εγκαταστάσεων 

• Εκτελεί εργασίες που αφορούν στη συντήρηση και 
επισκευή του δικτύου ηλεκτροφωτισμού των οδών και 
γενικά των υπαίθριων χώρων του Δήμου, καθώς και 
του φωτισμού για την ανάδειξη των δημοτικών κτιρί¬ 
ων, μνημείων και αρχαιολογικών χώρων της περιοχής 
με αυτεπιστασία. 

• Φροντίζει για την έγκαιρη σύνταξη των μελετών για 
την προμήθεια, ηλεκτρολογικού υλικού, για τη συντή¬ 
ρηση του δημοτικού δικτύου φωτισμού, υλικού για τον 
εορτασμό των Χριστουγέννων της νέας χρονιάς καθώς 
και κάθε άλλης εκδήλωσης. 

• Φροντίζει για την επισκευή και συντήρηση των ηλε- 
κτρομηχανολογικών εγκαταστάσεων σε δημοτικά κτίρια 
και κοινόχρηστους γενικά χώρους καθώς και των ηλε- 
κτρομηχανολογικών εγκαταστάσεων δημοτικών κτιρίων 
και σιντριβανιών με αυτεπιστασία και παροχή υπηρεσιών 
συντηρητών. 

■ Ενημερώνει άμεσα τη Διεύθυνση Τεχνικών Υπηρε¬ 
σιών, όταν δεν δύναται να αντιμετωπίσει τις βλάβες, 
προκειμένου να αντιμετωπιστούν από το Τεχνικό Πρό¬ 
γραμμα. 

■ Κανονίζει τις ώρες φωτισμού των οδών και κοινο¬ 
χρήστων χώρων. 

• Φροντίζει την αντικατάσταση των χαλασμένων και 
καμένων λαμπτήρων και φωτιστικών σωμάτων του οδο- 
φωτισμού, των λοιπών δημόσιων κοινόχρηστων χώρων 
και των κτιρίων του Δήμου. 

• Ενημερώνει εγκαίρωςτη ΔΕΗ για την αποκατάσταση 
των βλαβών στο δίκτυο. 

• Ενεργεί για τη φωταγώγηση των χώρων στους οποί¬ 
ους ο Δήμος οργανώνει κάθε μορφής εκδηλώσεις. 

• Εκτελεί με αυτεπιστασία έργα συντήρησης ηλεκτρο- 
φωτισμού. 

• Συγκεντρώνει στοιχεία για τις ηλεκτρομηχανολο- 
γικές εγκαταστάσεις, εκτιμά το βαθμό φθοράς αυτών 


και εισηγείται στη Διεύθυνση Τεχνικών Υπηρεσιών την 
έγκαιρη αντικατάσταση αυτών. 

■ Παρακολουθεί και ελέγχει τους λογαριασμούς της 
ΔΕΗ σε συνεργασία με τη Διεύθυνση Τεχνικών Υπη¬ 
ρεσιών και τη Διεύθυνση Οικονομικών Υπηρεσιών και 
εισηγείται μέτρα επωφελέστερα για τα οικονομικά του 
Δήμου προωθώντας την εξοικονόμηση ενέργειας στα 
δίκτυα ηλεκτροφωτισμού των δημόσιων κοινόχρηστων 
χώρων και των κτιρίων του Δήμου. 

• Συγκροτεί και οργανώνει συνεργεία άμεσης επέμβα¬ 
σης σε περιπτώσεις επειγόντων περιστατικών αρμοδιό¬ 
τητας του σε όλο το εικοσιτετράωρο. 

• Διατηρεί γραφείο Αποθήκης Υλικών και Εξοπλισμού 
και έχει την ευθύνη φύλαξης αυτών. 

• Μεριμνά για το σωστό χειρισμό, την αξιοποίηση και 
τη φύλαξη των μηχανημάτων και γενικά του τεχνικού 
εξοπλισμού που χρησιμοποιεί. 

■ Τηρεί αρχεία με αναλυτικά στοιχεία των εργασιών 
που εκτελεί (αναλώσεις υλικών, απασχόληση τεχνικού 
προσωπικού, απασχόληση τεχνικού εξοπλισμού, στοι¬ 
χεία κόστους κ.λπ.). 

6. Μεταφορά της αρμοδιότητας προώθησης Εθελοντι¬ 
σμού στη Διεύθυνση Κοινωνικής Προστασίας και Παιδεί¬ 
ας, η οποία μετονομάζεται σε «Διεύθυνση Κοινωνικής 
Προστασίας, Παιδείας και Εθελοντισμού». ΕπίσηςτοΤμή- 
μα Κοινωνικής Προστασίας μετονομάζεται σε «Τμήμα 
Κοινωνικής Προστασίας και Εθελοντισμού» (άρθρο 16 
του Ο.Ε.Υ.). Οι αρμοδιότητες Εθελοντισμού αφαιρούνται 
από τη Διεύθυνση Πολιτισμού και Αθλητισμού και συγκε¬ 
κριμένα από το Τμήμα Πολιτισμού και Εθελοντισμού που 
μετονομάζεται σε «Τμήμα Πολιτισμού». 

7. Ειδικότερα, Στο άρθρο 26 Προϊστάμενοι Υπηρεσιών 
του ισχύοντος Οργανισμού Εσωτερικής Υπηρεσίας του 
Δήμου Πυλαίας -Χορτιάτη, τροποποείται στα κάτωθι 
σημεία: 

• ορίζονται οι ειδικότητες υπαλλήλων που μπορούν να 
ορισθούν ως Προϊστάμενοι του Τμήματος Κοιμητηρίων. 

■ ορίζονται οι ειδικότητες υπαλλήλων που μπορούν 
να ορισθούν ως Προϊστάμενοι του Τμήματος Μητρώων 
και Πρωτοκόλλου. 

• προστίθεται ο κλάδος ΠΕ Γυμναστών στις ειδικότητες 
υπαλλήλων που μπορούν να ορισθούν ως Προϊστάμε¬ 
νοι της Διεύθυνσης Κοινωνικής Προστασίας, Παιδείας 
και Εθελοντισμού και του Τμήματος Παιδείας, Δια Βίου 
Μάθησης και Βιβλιοθηκών. 

• προστίθεται ο κλάδος ΠΕ Γυμναστών στις ειδικότητες 
υπαλλήλων που μπορούν να ορισθούν ως Προϊστάμενοι 
του Τμήματος Πολιτισμού. 

Ο πίνακας για τις ανωτέρω αλλαγές λαμβάνει την εξής 
μορφή: 

Α/Α 

ΔΙΟΙΚΗΤΙΚΗ ΕΝΟΤΗΤΑ (Οργανική μονάδα) 

ΚΑΤΗΓΟΡΙΑ- ΚΛΑΔΟΣ 

3. 

Τμήμα Κοιμητηρίων 

1. ΠΕ Διοικητικού και/ή Οικονομικού ή 

2. ΠΕ Οικονομικού και/ή Λογιστικού ή 

3. ΠΕ Γεωπόνων ή 

4. ΠΕ Γεωτεχνικών ή 

5. ΤΕ Γεωπόνων ή 

6. ΤΕ Διοικητικού και/ή Λογιστικού ή 

7. ΤΕ Οικονομικού και/ή Λογιστικού ή 

8. ΤΕ Διοίκησης Μονάδων Τοπικής Αυτοδιοίκησης ή 

9. ΔΕ Διοικητικού 

8 

ΔΙΕΥΘΥΝΣΗ ΚΟΙΝΩΝΙΚΗΣ ΠΡΟΣΤΑΣΙΑΣ, 
ΠΑΙΔΕΙΑΣ ΚΑΙ ΕΘΕΛΟΝΤΙΣΜΟΥ 

1. ΠΕ Διοικητικού και/ή Οικονομικού ή 

2. ΠΕ Οικονομικού και/ή Λογιστικού ή 

3. ΠΕ Κοινωνικών Λειτουργών ή 

4. ΠΕ Ψυχολόγων ή 

5. ΠΕ Καθηγητών ή 

6. ΠΕ Γυμναστών ή 

7. ΠΕ Κοινωνικής Διοίκησης ή 

8. ΤΕ Διοικητικού και/ή Λογιστικού ή 

9. ΤΕ Κοινωνικών Λειτουργών ή 

10. ΤΕ Διοίκησης ΜονάδωνΤοπικής Αυτοδιοίκησης ή 

11. ΤΕ Διοίκησης Μονάδων Υγείας και Πρόνοιας 

8.2 

Τμήμα Παιδείας, Δια Βίου Μάθησης 
και Βιβλιοθηκών 

1. ΠΕ Διοικητικού και/ή Οικονομικού ή 

2. ΠΕ Οικονομικού και/ή Λογιστικού ή 

3. ΠΕ Καθηγητών ή 

4. ΠΕ Γυμναστών ή 

5. ΤΕ Διοικητικού και/ή Λογιστικού ή 

6. ΤΕ Βιβλιοθηκονόμων ή 

7. ΔΕ Διοικητικού 

9.1 

Τμήμα Πολιτισμού 

1. ΠΕ Διοικητικού και/ή Οικονομικού ή 

2. ΠΕ Καθηγητών ή 

3. ΠΕ Γυμναστών ή 

4. ΤΕ Διοικητικού και/ή Λογιστικού ή 

5. ΔΕ Διοικητικού ή 

6. ΔΕ Οργάνωσης Πολιτιστικών Εκδηλώσεων 

10.1 

Τμήμα Μητρώων και Πρωτοκόλλου 

1. ΠΕ Διοικητικού και/ή Οικονομικού ή 

2. ΠΕ Οικονομικού και/ή Λογιστικού ή 

3. ΤΕ Διοικητικού και/ή Λογιστικού ή 

4. ΤΕ Οικονομικού και/ή Λογιστικού ή 

5. ΤΕ Διοίκησης Μονάδων Τοπικής Αυτοδιοίκησης ή 

6. ΔΕ Διοικητικού 


Η απόφαση αυτή να δημοσιευθεί στην Εφημερίδα της Κυβερνήσεως. 
Θεσσαλονίκη, 13 Φεβρουάριου 2019 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 











7764 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'618/26.02.2019 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























